Градска општина Земун

Земун, Магистратски трг 1

**ЈАВНИ ПОЗИВ**

**ЗА ОТУЂЕЊЕ И УНИШТЕЊЕ РЕГИСТРАТУРСКОГ МАТЕРИЈАЛА КОЈЕМ ЈЕ ИСТЕКАО РОК ЧУВАЊА-СТАРИ ПАПИР**

**путем прикупљања понуда**

Градска општина Земун отуђује регистратурски материјал којем је истекао рок чувања-стари папир који се налази у просторијама Градске општине Земун, на адреси Магистратски трг број 1 , укупно 1179 јединице регистратурског материјала, што износи укупно 198,3м.

Поступак отуђења подразумева уништење регистратурског материјала уз поштовање одредби Закона о заштити података о личности, у присуству Комисије за спровођење поступка отуђења и уништења безвредног регистратурског материјала. Поступак ће бити спроведен путем прикупљања затворених писаних понуда, а избор најповољније понуде извршиће се применом критеријума највише понуђене цене по килограму материјала. Са купцем који понуди највишу цену по килограму материјала биће закључен уговор.

Купац је дужан да, након закључења уговара, у року од 48 часова од тренутка пријема позива овлашћеног лица Градске општине Земун буде спремaн да у присуству Комисије ГО Земун формираном решењем заменика начелника управе ГО Земун број 020-109/19 од 18.12.2019. године, записнички утврди укупну количину материјала (купац обезбеђује вагу за мерење тежине папира) и прими за рециклажу безвредни регистратурски материјал, те да садржај истог материјала у присуству Комисије уништи као и да у року од 2 дана након уништења материјала достави Градској општини Земун Потврду о сигурном уништењу регистратурског материјала којем је истекао рок чувања.

Трошкове транспорта сноси Градска општина Земун.

Право учешћа имају сва лица која доставе документацију одређену овим позивом.

Писана понуда подноси се у затвореној коверти и треба да садржи понуђену цену по килограму регистратурског материјала-папира, назив понуђача, адресу, број телефона и извод о регистрацији привредног субјекта издат од Агенције за привредне регистре, осим у случају када је за регистрацију надлежан други орган.

У понуди мора бити наведено лице понуђача овлашћено да потпише записник о измереној количини предатог папира који ће служити као основа за обрачун плаћања.

Поступак продаје се спроводи у складу са Законом о управљању отпада (Службени гласник РС, бр. 36/2009, 88/2010, 14/2016 и  95/2018 - др. закон), па је у том смислу понуђач дужан да уз понуду достави фотокопију дозволе за третман отпада или фотокопију једне интегралне дозволе, осим у случајевима када је за регистрацију надлежан други орган.

Понуда која не садржи све наведене елементе, неће се узети у разматрање.

Писана понуда се подноси најкасније до 20.01.2020. године, до 11:00 часова у затвореној коверти на адресу: Градска општина Земун, Магистратски трг број 1, 11080 Земун, Одељење за општу управу и јавне набавке. Коверат мора имати ознаку: ″Понуда-не отварати-за отуђење и уништење регистратурског материјала којем је истекао рок чувања Понуде ће бити отворене јавно, дана 20.01.2020. године у 12:00 часова, у просторијама Градске општине Земун у присуству Комисије за спровођење поступка отуђења и уништења безвредног регистратурског материјала.

Лице задужено за давање обавештења о јавном позиву:

Милан Крстић, Одељење за општу управу и јавне набавке, email: javne.nabavke@zemun.rs тел: 011/3778-409.

Понуђена цена по килограму папира износи \_\_\_\_\_\_\_\_\_\_ динара .

Измерене количине папира понуђач ће уплатити на рачун градске општине Земун у складу са инструкцијом за плаћање коју му приликом сачињавања записника изда Комисија наручиоца формирана решењем заменика начелника управе ГО Земун број 020-109/19 од 18.12.2019. године.

Инструкција за плаћање ће садржати минимално следеће податке број рачуна ГО Земун 840-745151843-03, сврха уплате остали приходи нивоа општина по моделу 97 позив на број 35-021.

|  |  |
| --- | --- |
| Понуда број\_\_\_\_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_\_\_\_\_ | |
| Назив понуђача: |  |
| Седиште: |  |
| Улица и број: |  |
| Матични број: |  |
| ПИБ: |  |
| Текући рачун и назив банке: |  |
| Контакт особа:  (Име и презиме, телефон, е-mail) |  |

Потпис понуђача

\_\_\_\_\_\_\_\_\_\_\_\_\_\_

**У Г О В О Р**

Уговорне стране:

**1. ГРАДСКА ОПШТИНА ЗЕМУН,** са седиштем у Земуну, ул. Магистратски трг бр. 1, матични број: 07000073, шифра делатности: 8411, ПИБ: 100014908, коју заступа председник Дејан Матић (у даљем тексту: Продавац) и

**2.** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, (у даљем тексту: Купац).

Уговорне стране сагласно констатују:

* Да је продавац у складу са решењем заменика начелника управе ГО Земун број 020-109/19 од 18.12.2019. године упутио позиве на адресе три фирме које се баве излучивањем безвредног регистраторског материјала .
* Да се купац благовремено пријавио са својом понудом од дана \_\_\_\_\_\_ године \_\_\_\_\_ заводни број понуде\_\_\_\_\_\_\_\_\_ у складу са достављеним позивом.

**Члан 1.**

Предмет овог уговора је предаја на прераду издвојеног, безвредног регистратурског материјала у складу са решењем Историјског архива Београда број 03-14/356 од 06.12.2019. године

**Члан 2.**

Купац купује од Продавца регистратурски материјал који не садржи тајне податке на даљу прераду у количини која ће записником у присуству чланова комисије продавца бити констатована. Укупна количина која се нуди на прераду износи 198,3м односно 1179 јединица регистратурског материјала.

**Члан 3.**

Уговорена продајна цена износи \_\_\_\_\_\_\_\_\_\_динара за килограм предатог папира.

Уговорена цена се уплаћује у динарима „ГО Земун 840-745151843-03, сврха уплате остали приходи нивоа општина по моделу 97 позив на број 35-021. Плаћање ће бити вршено на основу овог уговора и запсиника о измереној количини предатог папира.

**Члан 4.**

Трошкове превоза папира до локације Купца сноси Продавац. Вагу за мерење предатог папира обезбеђује Купац.

**Члан 5.**

Купац се обавезује да уплату изврши у року од 20 дана од дана сачињавања записника о примопредаји регистратурског материјала те да приликом примопредаје преузет папир одмах пусти на обраду како садржај документације не би неовлашћено био коришћен или умножаван што ће истим записником о примопредаји бити посебно констатовано уз навођење измерене килаже предатог папира. Уништавање садржаја регистратурског материјала продавца обављаће се у присуству чланова комисије продавца.

**Члан 6.**

Купац се обавезује да регистратурски материјал преузме у року од 15 дана од дана потписивања уговора.

**Члан 7.**

У погледу регулисања осталих односа по овом уговору између Продавца и Купца примењују се одредбе Закона о облигационим односима, које се односе на уговор о продаји.

**Члан 8.**

У случају спора по овом уговору, надлежан је Привредни суд у Београду.

**Члан 9.**

Уговор је сачињен у 6 (шест) истоветних примерака од којих Продавац задржава 4 (четири), а Купац 2 (два) примерка.

**Купац за Продавца**

**Председник ГО Земун**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**Дејан Матић**